Diari Oficial de la Generalitat Valenciana


Sumari del DOGV 3916, del 12-01-2001 (2001/34)

Informació pública de l'alienació de béns patrimonials. Expedient número EBP 11/2000. Pla parcial sector 15, UE 1, parcel·la C-3.
---------------------------------------------------------------------------------------------------------------------------------

### Dades del document

Número de DOGV
:   3916

Data del DOGV
:   12-01-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/34


Data del document
:   27-12-2000

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * contracte administratiu

Informació pública de l'alienació de béns patrimonials. Expedient número EBP 11/2000. Pla parcial sector 15, UE 1, parcel·la C-3. [2001/34]
  
Pel Decret d'Alcaldia de data 26 de desembre de 2000, s'ha resolt l'acord següent:
  
Primer
  
Aprovar l'expedient administratiu d'alienació de béns patrimonials referit al que es diu tot seguit:
  
Expedient: EBP 11/2000.
  
Naturalesa: finca urbana.
  
Ubicació: pla parcial sector 15, UE 1, parcel·la C-3.
  
Superfície: 246,28 m².
  
Dades urbanístiques: parcel·la urbana edificable. Nombre de plantes permeses: 7.
  
Ús permés: residencial.
  
L'expedient administratiu, integrat pels informes tècnics i jurídics, plec de condicions juridicoeconòmiques i acords adoptats, se sotmet a informació pública durant el termini de huit dies des de la publicació d'aquest anunci en el Butlletí Oficial de la Província de València, a fi que s'hi puguen formular al·legacions. L'expedient es troba a les dependències d'Urbanisme de l'Ajuntament d'Oliva perquè els interessats puguen examinar-lo i consultar-lo.
  
Segon
  
Aprovar l'alienació de l'esmentat bé patrimonial, mitjançant subhasta, en la forma que disposa l'article 80 i concordants del Reial Decret Legislatiu 78/1986, de 18 d'abril, Reglament de Béns de les Entitats Locals, i la Llei 13/1995, de Contractes de les Administracions Públiques.
  
2.1 Tipus de licitació: 87.419.295 pessetes a l'alça.
  
2.2 Termini de presentació: les proposicions, en sobre tancat, es presentaran en el termini de 26 dies naturals comptadors a partir de l'aparició de l'últim anunci de licitació en el Butlletí Oficial de la Província o en el Diari Oficial de la Generalitat Valenciana.
  
2.3 Requisits: per a participar en la subhasta, els generals regulats en la Llei de Contractes de les Administracions Públiques.
  
2.4 Garantia: provisional per a concórrer a la subhasta: 369.420 pessetes.
  
2.5 Presentació: les proposicions s'han de presentar en sobre tancat, a la Secretaria de l'Ajuntament, abans de les 14.00 hores de l'últim dia del termini assenyalat. Si l'últim dia del termini coincidira en dissabte o festiu, aquest s'ampliarà automàticament al dia hàbil següent. En el sobre figurarà la inscripció: "proposició per a prendre part en la subhasta per a l'adjudicació de la parcel·la número C3 del pla parcial sector 15, unitat d'execució 1".
  
Dins del sobre s'inclourà la documentació establida en l'article 6 del plec de condicions jurídiques i economicoadministratives.
  
2.6 Model de proposició:
  
(Nom i cognoms) ..., major d'edat, amb document nacional d'identitat número ..., i domicili a l'efecte de notificacions al carrer ..., número ..., de la ciutat d ..., actuant en nom propi (o en representació d ...), assabentat de l'alienació, per part de l'Ajuntament d'Oliva, de la parcel·la C3, situada al pla parcial sector 15, unitat d'execució 1, amb una superfície de 246,28 metres quadrats, i atés que estic interessat en l'adjudicació d'aquesta, oferisc, mitjançant aquesta proposició el preu íntegre de ... pessetes.
  
Oliva, ... d ... de 2001.
  
2.7 Acte de la subhasta: l'acte de la subhasta, en sessió pública, s'efectuarà al saló de sessions de l'Ajuntament d'Oliva el primer dia hàbil següent al de l'acabament del termini de presentació de proposicions, a les 13.00 hores. Si el dia assenyalat coincideix en dissabte, s'entendrà automàticament prorrogat al dia hàbil següent.